ఈ కార్యక్రమం నిజ జీవిత సంఘటనల ఆధారంగా అలిఖితమైన సిరీస్.
సిరీస్‌లో కనిపించే వ్యక్తులు చేసిన ప్రకటనల వాస్తవికతకు
అమెజాన్ బాధ్యత వహించదు. ఈ కార్యక్రమంలో చూపబడిన ఏ అంశాన్ని
లేదా వ్యక్తీకరించబడిన అభిప్రాయాలను అమెజాన్ ఆమోదించదు.
వీక్షకుల విచక్షణ సూచించబడింది.
బెంగళూరు నేడు
కొన్ని కథలు గుర్తుండిపోతాయి.
ఇది అలాంటి వాటిలో ఒకటి
సమాజం మర్చిపోలేనిది.
స్థిరాస్తి నం: 81(81/82) రిచ్‌మండ్ రోడ్
ఎందుకంటే, ఒకవైపున ఒక మహిళ వ్యామోహం ఉంది...
మరోవైపు ప్రతిదశలోనూ చాలా జాగ్రత్తగా వేయబడిన ఎత్తులు.
ఒక అనుబంధాన్ని పెట్టుకునే ప్రతి మహిళా ఎంత జాగ్రత్తగా ఉండాలో
ఇది ఎత్తిచూపుతుంది,
ఎందుకంటే మనిషి పొరబడితే
ఎవరికీ తెలియదు.
ఆమె నిజంగా ఒక ప్రముఖ వ్యక్తి.
ఆమెతో మాట్లాడినప్పుడు ఆమెకు
చుట్టూ ఉన్న ఎవరిపట్లా ఆసక్తి లేనట్లు మనకు అనిపిస్తుంది.
ఆమె కేవలం మనం చెప్పేదానిపైనే ఆసక్తిగా ఉంటుంది.
షాకిరే మీరు చూడకుండా ఉండలేరు, మీరు చూడకుండా ఉండలేరంతే.
ఆమె చాలా అందంగా ఉండేది.
ఆమెకు అలనాటి కార్లు అంటే చాలా ఇష్టం.
ఆమె దగ్గర లగోండా అనే కారు ఉండేది.
ఆమెకు విహారయాత్రలు ఇష్టం. విహారయాత్రలకు వెళ్ళటం ఇష్టపడేది,
జనంతో పార్టీలు చేసుకోవటం.
బాగా కలుపుగోలు మనిషి, ప్రేమపూర్వక మనిషి.
అలాంటి ప్రేమపూర్వక మనిషికి అంత దారుణం
జరుగుతుందని నేను కలలో కూడా ఊహించలేదు.
ఆ వార్త తెలిసినప్పుడు,
అది ఒక సంచలనం అయింది.
అదృశ్యమయిందని అనుకుంటున్న షాకిరే...
ప్రముఖురాలు, ధనవంతురాలు, అందగత్తె షాకిరే నమాజీ అదృశ్యమయింది
ఆమె మైసూర్ మాజీ దివాన్ మనవరాలు...
కర్ణాటకలోని పాత ధనవంతుల కుటుంబాలలో వారిది ఒకటి...
ఇది అసాధారణం ఎందుకంటే ఆమె పుట్టిన కుటుంబం...
ఆమెకు జీవితంలో అన్నీ ఉన్నాయి.
జనం దిగ్భ్రాంతికి గురయ్యారు. నేరం జరిగిన తీరు దారుణంగా ఉండటంతో
అది పెద్ద సంచలనం అయింది.
ఇలా జరుగుతుందని, జరగగలదని,
మాలో ఎవరమూ ఊహించనే లేదు.
డాన్సింగ్ ఆన్ ద గ్రేవ్
నా పేరు కోదండరామయ్య.
మాజీ ఇన్‌స్పెక్టర్ ఆఫ్ పోలీస్, బెంగళూరు
1993లో నేను డీజీ కార్యాలయంలో అడిషనల్ జనరల్ ఆఫ్ పోలీస్ అడ్మినిస్ట్రేషన్‌
పదవిలో పనిచేస్తున్నాను.
డిప్యూటీ కమిషనర్ ఆఫ్ పోలీస్ వెస్ట్ డివిజన్ బెంగళూరు సిటీ
నేను అక్కడ చేరిన కొద్ది రోజుల తర్వాత,
నేను నా పనిలో ఉండగా
అకస్మాత్తుగా ఒక మహిళ...
గొంతు వినబడింది.
ఆమె పెద్దగా అరుస్తూ, పోలీస్ శాఖను, అధికారులను తిడుతోంది.
మార్చ్, 1994.
పోలీసును పిలిచి, "ఎవరు అరిచేది? ఆమెను లోపలకు పంపు" అన్నాను.
ఎన్నిసార్లు ఇక్కడకు తిరగాలి...
ఆమె లోపలకు వచ్చి, నేరుగా నన్ను తిట్టసాగింది.
"మీరు అందరూ వెధవలు. "
"మీరు అందరూ అవినీతిపరులు. "
"నేను ఎందుకు అరుస్తున్నానంటే నాకు పోలీస్ శాఖపై నమ్మకం లేదు. "
"నా తల్లి షాకిరే ఖలీలి అదృశ్యమయింది. "
మే 8, 1990
"మీకు ముందు ఉన్న అధికారి ఈ కేసును పట్టించుకోలేదు. "
"అతనికంటే మీరు మెరుగుగా ఉంటారని అనుకోను" అని నాకు చెప్పింది.
ఎవరూ ఏమీ చేయటంలేదు.
తర్వాత ఏడ్వటం మొదలుపెట్టింది.
చాలా సేపు ఏడ్చింది... కొంతసేపటిదాకా ఆపకుండా ఏడుస్తూనే ఉంది.
తర్వాత ఆమె స్థిమితపడింది, అప్పుడు మాట్లాడటం ప్రారంభించింది.
ఆమె పేరు సబా.
సబా ముంబాయిలో ఒక మోడల్,
తన తల్లిని వెతకటంకోసం ఇక్కడకు వచ్చింది.
ఆమెకు ఎలాంటి ఆచూకీ దొరకటంలేదు.
నేను సబాతో మాట్లాడాను.
ఇది నేను గర్వంగా చెప్పగలిగిన మా ప్రత్యేక కథనం
ఎందుకంటే ఒకే కుటుంబంలో ఇద్దరు భిన్నమైన మహిళలు ఉన్నారు.
సత్య శరణ్ రచయిత్రి, ఎడిటర్
వారిలో కొందరు అధునాతనంగా, కొందరు సంప్రదాయంగా ఉన్నారు.
సబా తల్లి కథలో గందరగోళం ఈ కథను సృష్టించింది.
ఆమె తన తల్లి గురించి మాట్లాడుతుండేది. ఆందోళన పడేది.
ఒక షో నుంచి విరమించుకుంది.
ఆమెకు ఏదో ఆచూకీ దొరికిందో, లేక ఎక్కడకో వెళుతోందో.
సబాతో మాట్లాడుతున్నప్పుడు, ఆమె కళ్ళలో బాధ కనిపించేది.
ఆమె నిస్సహాయంగా కనబపడేది, దెబ్బతిన్నట్లు ఉండేది.
నేను క్షమాపణ చెప్పాను. ఇది నీకు సులభం కాదని చెప్పాను.
కానీ ఆమె మాట్లాడింది.
సబా ఖలీలి కోర్ట్‌కు ఇచ్చిన సాక్ష్యం ఆధారంగా రూపొందించినది
నా పేరు సబా ఖలీలి.
మా అమ్మ పేరు షాకిరే ఆమె తల్లి ఇంటి పేరు నమాజీ.
నేను ఆమె రెండో కూతురిని.
నేను జులైలో అకస్మాత్తుగా బెంగళూరు వెళ్ళాను.
మా అమ్మ అదృశ్యమైనట్లు తెలిసింది.
మా అమ్మను ఆఖరిసారి చూసినప్పుడు, ఆమె నాతో ఎంతో ప్రేమగా, శ్రద్ధగా ఉంది.
మేమిద్దరం మా అనుబంధాన్ని బలపరుచుకోవాలని అనుకున్నాం.
నేను ఉద్వేగభరితంగా అయ్యాను...
అప్పటినుంచి నా ఆరోగ్యం, నా జీవితం మారిపోయాయి.
మా అమ్మ సర్ మీర్జా ఇస్మాయిల్ వంశానికి చెందినది.
నా పేరు అబ్బాస్ షిరాజి. నేను ఇప్పుడు బెంగళూరులో ఉంటాను.
షాకిరే నాకు అత్త అవుతుంది.
షాకిరే మేనల్లుడు
చాలా ప్రేమ, ఆప్యాయతల అత్త.
నా పేరు రెబాబ్ అల్ ఖమైని.
మా పితామహుడు, షాకిరె మాతామహుడు సోదరులు.
మేము దగ్గర బంధువులం.
అమ్మా, నీ పేరు...
నీ పేరు, నీకు ఎలా...
-గట్టిగా చెప్పు. -నాకు సరిగ్గా వినబడదు.
నా పేరు సయిదా మిర్జా.
షాకిరే బంధువు
నా భర్త, షాకిరే తల్లి దగ్గర బంధువులు.
షాకిరే సింగపూర్‌లో చదివింది, ఆమె పాఠశాల విద్యాభ్యాసం అంతా అక్కడే అయింది.
సందర్భంతో కూడిన సంకేతస్థలం
ఆమె చాలా మంచి వ్యక్తి.
ఆమె ఉనికిని మీరు మర్చిపోలేరు.
ప్రధానిని కలిసిన షాకిరే
మా రోడ్డులోనే ఉండేవారుగా మాకు తెలుసు.
జర్నలిస్ట్, స్థానికురాలు.
ఆమె మైసూర్ దివాన్ మనవరాలు.
అది ఒక పెద్ద హోదా.
సర్ మీర్జా ఇస్మాయిల్ మైసూర్ దివాన్
ఆయన ఒక గౌరవనీయ వ్యక్తి
ఎన్నో అందమైన జ్ఞాపకచిహ్నాల నిర్మాణంలో
ఆయన పాత్ర ఉంది.
ఆమె తాతల పేరు మీద రోడ్లు కూడా ఉన్నాయి.
సర్ మిర్జా ఇస్మాయిల్ నగర్
బెంగళూరులో, ఆ మాటకొస్తే దేశంలోనే అత్యంత పెద్ద కుటుంబం ఆమెది.
ఆమె ఎంతో అందంగా కూడా ఉండేది.
హబీబ్ ఆఘా షాకిరే బంధువు
ఆమె తండ్రి ఒక కోటీశ్వరుడు.
ఆ కుటుంబం అలాంటిది.
వాళ్ళకు ధనం, ఆస్తులు...
ఎన్నో వారసత్వంగా వచ్చాయి.
అది అంతా షాకిరేకు వారసత్వంగా వచ్చింది.
ఆమెకు 19 ఏళ్ళ వయస్సులో అనుకుంటా పెళ్ళి జరిగింది.
రాయబారి ఖలీలి నడిచే ఒక విజ్ఞాన సర్వస్వం.
షాకిరే భర్త
ఆయనకు ఎన్నో పరిచయాలు ఉన్నాయి, ఎంతో పరిజ్ఞానం ఉంది.
ప్రభుత్వంలో ఎంతో పలుకుబడి ఉంది.
ఆయనే ఒక ప్రముఖ వ్యక్తి.
ఆయన చాలా బాగా మాట్లాడేవాడు. అనేక ఇంటర్వ్యూలు ఇచ్చాడు. టీవీ ప్రముఖుడు.
అక్బర్ ఖలీలి ఎవరో జనానికి తెలుసు.
ఆ పెళ్ళి ఘనంగా జరిగింది.
పెళ్ళి గురించి చెప్పు.
పెళ్ళి చాలా సంతోషకర వాతావరణంలో జరిగింది.
వాళ్ళు ఇద్దరూ ఒకరితో ఒకరు చాలా సన్నిహితంగా కనిపించారు.
నేను షాకిరేతో ఉన్నాను, అక్బర్ భాయ్ వేరే గదిలో ఉన్నాడు.
వాళ్ళ జంట చూడటానికి చక్కగా ఉంది.
పెళ్ళి సమయంలో, ఆ తర్వాత కూడా.
వధువు దుస్తులలో సంతోషంగా కనిపించింది.
అది చాలా అద్భుతంగా ఉంది.
కొత్త దంపతులుగా వారి ఇద్దరి ఫోటో
నాకు ఇంకా గుర్తు ఉంది.
బయటకు వాళ్ళది ఒక అందమైన కుటుంబంలాగా అనిపించేది.
ఆమెకు నలుగురు అందమైన కూతుళ్ళు ఉన్నారు.
-వాళ్ళు అందరిలో ఏదో ఒకటి ఉంది... -షాకిరే. అవును.
సబా, రెండో అమ్మాయి అచ్చు షాకిరేలాగానే ఉంటుంది.
వాళ్ళు ఒక ఆదర్శ జంట అని నేను అనుకున్నాను.
ఇలా జరుగుతుందని నేను ఎన్నడూ ఊహించలేదు.
అక్బర్ విదేశాంగ శాఖలో పని చేస్తుండటంతో,
వాళ్ళు వివిధ దేశాలలో ఉండాల్సి వచ్చేది.
నా పేరు లివ్లీన్ భగత్.
షాకిరే పరిచయస్థురాలు
నేను ఒక గృహిణిని, కానీ నేను దానికంటే చాలా చాలా ఎక్కువ.
ఆ దౌత్యవేత్త భార్యకు అలా జరగటం చాలా దారుణం.
ఒక దౌత్యవేత్త భార్య అవ్వాలని అనుకుంటున్నారా అని నన్ను అడిగితే,
అస్సలు అనుకోను!
మగవారు చాలా కఠినమైన శిక్షణ పొందుతారు.
కానీ మనకు ఏమీ తెలియదు.
మగవాడు వస్తాడు, అతను ఒక రకమైన వేషధారణలో ఉంటాడు.
అతనికి విదేశాంగ శాఖ నుంచి ఒక సూచన వస్తుంది
లేకపోతే విదేశాంగ వ్యవహారాల మంత్రిత్వ శాఖ నుంచి.
వాళ్ళు ఒక కార్యాలయానికి వెళతారు.
కానీ ఒక ఆడదానికి, ఒక ఇల్లు మొత్తం నిర్వహించుకోవాలి.
ఇంకా చక్కగా తయారవ్వాలి, అందంగా బట్టలు కట్టుకోవాలి.
ఇక 20 మందో, 30 మందో అతిథులు వస్తారని జాబితా ఇవ్వబడుతుంది,
మనం ఒక సంపూర్ణమైన, మంచి భారతీయ విందు భోజనం తయారు చేయాలి.
అది చాలా అణచివేత.
సరే, మనం దానిని అనుసరించాలి.
నాకు వాళ్ళు చాలా భిన్నంగా అనిపించేవారు.
ఎందుకంటే ఖలీలి ఎప్పుడూ చక్కగా ఉండేవాడు, తన షేర్వాణి, తన...
నల్ల టోపీలో.
కానీ ఈ మనిషి మాత్రం
తనను తాను నిరూపించుకోవటానికి ప్రయత్నించేది.
వాళ్ళు ఇద్దరూ కలిసి ఉండగా ఎక్కువగా చూడలేదు.
అప్పట్లో, అక్బర్ భాయ్ ఎక్కువగా ఇరాన్‌లో ఉద్యోగం చేసేవాడు.
ఇరాన్‌లో ఉండేవాడు, కదా?
-అవును. -అక్కడ ఆయన రాయబారి.
కనుక చాలా కాలం ఆయన దూరంగా ఉండేవాడు.
కానీ ఆమెకు మాత్రం తోడు బాగానే ఉండేది, నలుగురు కూతుళ్ళు, ఇంకా...
అయితే మాకు తెలియలేదు, ఆమె బాధపడుతోందని
ఒంటరితనంతో ఇంకా...
నిస్పృహతో.
తెగులు ఎప్పుడు మొదలయిందంటే...
శ్రద్ధానందను కలిశాక.
మురళీ మనోహర్ మిశ్రా అలియాస్ స్వామి శ్రద్ధానంద
అతను 1983లో మా జీవితాలలోకి వచ్చాడు.
సబా ఖలీలి కోర్ట్‌లో ఇచ్చిన వాంగ్మూలం ఆధారంగా రూపొందించినది
మా తల్లిదండ్రులు, నేను ఢిల్లీలోని రాంపూర్ బేగం ఇంటికి వెళ్ళాము.
అక్కడ అతనిని మొదటిసారి చూశాను.
అతను నాకు దైవ శక్తి ఉన్న మనిషిలాగా కనిపించాడు.
ఇది ఒక స్వామీజీ ముద్ర.
తను మంచిగా మాట్లాడేవాడు.
కానీ, చాలా అతి మంచిగా.
షాకిరే రెండో కూతురు
అంటే, అతను... ఎంత తియ్యగా మాట్లాడేవాడంటే, మనకు ఆ తీపిదనంతో షుగర్ వస్తుందేమో అనేటంత.
చాలా మెత్తగా మాట్లాడేవాడు.
దేశం మొత్తం తనకు శిష్యులు ఉన్నారని, వారు తనను
ఎంతో ప్రేమిస్తారని చెప్పేవాడు.
నాకు వ్యక్తిగతంగా అతను నచ్చేవాడు కాదు.
అతను నిజాయితీగా, నమ్మకంగా నాకు అనిపించలేదు.
ఎలాగో తెలియదు, నాకు మనసులో అనిపించింది.
మా అత్తకు సాయం చేయటానికి అతనిని పిలిచారు,
ఆమె రియల్ ఎస్టేట్, ఇతర సమస్యల పరిష్కారం కోసం.
అది మేము చేసిన పొరపాటు అనుకుంటున్నాను,
అతనిని ఇక్కడకు పిలవటం.
మా నాన్న ఇరాన్‌లో భారత రాయబారిగా విదేశాలలో ఉన్నారు.
మా అమ్మ, నేను, మా అక్కాచెల్లెళ్ళు బెంగళూరు వచ్చాము.
మేము సంకే రోడ్ లోని మా నాన్న ఇంట్లో దిగాము.
కొద్ది రోజుల తర్వాత, స్వామి శ్రద్ధానంద బెంగళూరు వచ్చాడు.
అతను మా ఇంటికి వచ్చాడు,
చాలా రోజులు ఇక్కడే ఉండిపోయాడు.
అతను మెత్తటి వ్యక్తిలాగా కనిపించేవాడు.
మా ఇంటికి సంబంధించిన పనులలో సాయం చేయడానికి ఆసక్తి చూపేవాడు.
తర్వాత అతను బెంగళూరులోని ఎస్టేట్‌ను చూసుకుంటుండేవాడు,
ఆమెకు పనులు చేసిపెడుతుండేవాడు.
అతను బెంగళూరు వచ్చిన ప్రతిసారీ మా ఇంట్లోనే ఉండేవాడు.
మా ఇంట్లోనే ఉండమని మా అమ్మ ఒత్తిడి చేసేది.
అతను ఏదో ఒక కుటుంబ సభ్యుడు అయినట్లుగా.
చూడండి, దీపం ఉండగానే ఇల్లు చక్కబెట్టుకోవటం అనే సామెత తెలుసుకదా?
దీపం స్వామికి, మురళీ మనోహర్ మిశ్రాకు అనుకూలంగా ఉంది.
భర్త దగ్గర లేకపోవటంతో అతను అవకాశంగా తీసుకున్నాడు
అతను లబ్ధి పొందాడు.
మా అమ్మ అందాన్ని పొగడటం, మాకు దూరంగా ఉన్నందుకుగానూ మా నాన్నను
విమర్శించటం చేస్తూ మా అమ్మ మనసును కలుషితం చేశాడు.
రాయబారి ఖలీలి దౌత్యవేత్త కావటంతో,
ఆ సమయంలో ఇరాన్‌లో ఉండాల్సిరావటంతో,
బెంగళూరులో పరిస్థితిపై ఆయనకు ఎలాంటి నియంత్రణ ఉండేది కాదు.
ఆ సంబంధంలో క్రమంగా లుకలుకలు మొదలయ్యాయి.
వాళ్ళు గొడవ పడ్డారు.
అతను మా జీవితాలలోకి వచ్చేదాకా సంతోషంగా ఉన్నాము.
మా నాన్న విదేశాలలో ఉండటం, అమ్మ ఇక్కడ ఒంటరిగా ఉండటంతో
అతను దానిని ఉపయోగించుకున్నాడు.
అంత అద్భుతమైన జంట విడాకులు తీసుకునేటట్లు చేశాడు.
అంత విజయవంతమైన, ఆకర్షణీయమైన వ్యక్తికి భార్య అయి ఉండి...
అక్బర్‌కు షాకిరే విడాకులు
బహుశా గుర్తింపు లేకపోవటాన్ని ఆమె లోటుగా భావించి ఉండొచ్చు...
తన జీవితాన్ని తనకు ఇష్టమైన రీతిలో గడపాలని ఆమె అనుకుని ఉండవచ్చు.
అందుకనే ఆమె విడాకులు తీసుకుంది.
మళ్ళీ వెనక్కు వెళ్ళలేదు.
ఆమెతో నేను ఎక్కువ సమయం గడిపిఉంటే,
ఆమె సంతోషంగా ఉందో, లేదో నాకు తెలిసేదేమో.
అప్పుడామె బాగానే ఉందనిపించింది.
మా అమ్మ తన పెళ్ళిని రద్దు చేసుకున్నప్పుడు, మా నాన్న ఇటలీలో భారత రాయబారిగా ఉన్నారు.
మేము ఇటలీ వెళ్ళి, ఆయనతో ఉన్నాము.
ఇది 1985లో.
వారి కూతుళ్ళు కుదేలైపోయారు. కుటుంబం మొత్తం కుదేలైపోయింది.
జరిగినదాని కారణంగా.
అలా జరుగుతుందని ఎవరూ ఊహించలేదు.
ఆమె తల్లిదండ్రులు ఏమనుకున్నారో నాకు తెలియదు,
కానీ ఇతరులు... దిగ్భ్రాంతికి, ఆశ్చర్యానికి గురయ్యారు.
కానీ వాళ్ళు ఏమి చేయగలరు?
అది మహిళలకు ఒక పెద్ద మలుపు.
మీరు వెంటనే ఒక శక్తిలేని వ్యక్తిలాగా అయిపోతారు.
అది ఒక కళంకం, కుటుంబాలు కలవరపడతాయి.
విడాకులు తీసుకున్న మహిళను
సమాజంలో అందరూ చులకనగా చూస్తారు,
ముఖ్యంగా పురుషులు.
ఒకరి వెంట మరొకరికి జన్మనివ్వటం సులభం కాదు.
మీకు ఊపిరి తీసుకోవటానికి కూడా సమయం ఉండదు.
ఆమె భర్త, తన ఉద్యోగం కారణంగా ఎక్కువ ప్రయాణాలలో ఉండేవాడు.
ఒంటరిగా ఆడపిల్లలను పెంచటం ఆమెకు చాలా కష్టమై ఉండవచ్చు.
డాక్టర్ ప్రేరణ మానసిక వైద్యురాలు
ఆమెలో తిరుగుబాటు భావన పుట్టిందని నా అభిప్రాయం.
ఆమె తన జీవితాన్ని తన అదుపులోకి తీసుకోవాలని అనుకుని ఉండొచ్చు.
నాకు అసలు అర్థం కాలేదు.
ఆమె ఇలా ఎలా చేస్తుంది?
అతనిలో ఆమె ఏమి చూసింది?
విడాకులు తీసుకున్న ఆరు నెలలలోనే మా అమ్మ
స్వామి శ్రద్ధానందను పెళ్ళి చేసుకుంది.
షాకిరే మరియు స్వామి శ్రద్ధానంద వివాహం చేసుకున్నారు
హడలిపోయాను. నిజంగా హడలిపోయాను.
ఆమె అక్బర్‌ను వదిలేసింది...
ఇలాంటి వ్యక్తి కోసమా అని.
ఆమె స్థాయికి ఏ విధంగానూ అతను తగడు.
ఆకారాన్ని బట్టి చూస్తే, సరిపోడు,
ఉద్వేగాల బట్టి, ఆలోచనలబట్టి సరిపోడు.
ఆమె ఒక నిష్కల్మషమైన, స్వచ్ఛమైన మనిషి. అతను దానికి పూర్తి వ్యతిరేకం.
ఉద్వేగాల పరంగా, భావాలు, వ్యక్తిత్వ పరంగా.
అతనిని పెళ్ళాడిన తర్వాత,
బెంగళూరులోని షియా వర్గంవారు జరిగినదానిని నమ్మలేకపోయారు.
రిచ్‌మండ్ టౌన్ ప్రాంతం షాక్‌కు గురయింది.
ఆ విషయాన్ని కుటుంబం జీర్ణించుకోలేకపోయింది.
ప్రేమ కోణంలో నుంచి చూస్తే
ఆమె తనకు నచ్చిన పని చేసిందని మీరు అంటారు.
ఆమె కుటుంబ కట్టుబాట్లను అధిగమించింది,
కుటుంబ నిర్ణయాన్ని కాలరాచింది,
వేరే మతానికి చెందిన మగవాడిని పెళ్ళి చేసుకుంది.
ఒక ముస్లిం మహిళ వేరే మతంవాడిని పెళ్ళాడటం
నిషిద్ధంగా పరిగణిస్తారు. ముఖ్యంగా మతాన్ని అనుసరించేవారయితే.
ఏ తల్లిదండ్రులూ దానిని ఆమోదిస్తారని అనుకోను.
కుటుంబాన్ని కలవటానికిగానీ, కుటుంబంతో మాట్లాడటానికిగానీ ఆమెను అనుమతించలేదు.
అజ్ఞాత కుటుంబ స్నేహితుడు
అది ఒక సిగ్గుమాలిన చర్య.
ఆమెను అందరూ నిషేధించారు, ఆమెను అనుమతించలేదు.
ఆమెను అందరూ దూరం పెట్టారు.
ఆమెకు ఏమయింది, ఎందుకు ఇలా చేస్తోంది?
మా అమ్మ, స్వామి శ్రద్ధానంద దంపతులలాగా కలిసి జీవించటం మొదలుపెట్టారు.
రిచ్‌మండ్ రోడ్ ఇంటిలో.
రిచ్‌మండ్ రోడ్ టౌన్, బెంగళూరు ఇవాళ
రిచ్‌మండ్ టౌన్ బెంగళూరు నగరానికి గుండెవంటిది.
ఆ ప్రాంతంలో ఎక్కువగా షియా వర్గంవారు ఉంటారు.
ఆ నల్లటి గేటా?
ప్రవేశించటానికి చాలా కష్టం. లోపలకు వెళ్ళటం జరగని పని.
అది ఖాళీగా ఉంటోంది, సంవత్సరాలకు తరబడి ఖాళీగా ఉంది,
నిజానికి దశాబ్దాలుగా.
ఆక్రమణదారులు చట్టరిత్యా శిక్షార్హులు
ఈ ప్రాంతంలో ఈ ఇల్లు దెయ్యాలు తిరిగే ఇల్లులా పేరుబడింది.
ఈ రోడ్డు చివర ఏదో దారుణం జరిగిందని మాకు తెలుసు.
ఎందుకంటే ఈ ప్రాంతంలో షియాలు ఎక్కువగా ఉంటారు, తమవారిలోని ఒకరికి
ఇలా జరగటం ఆ వర్గానికి బాధగా ఉండేది.
అది ఇక్కడ కాదు.
ఆ రోడ్డు అక్కడ ఉంది. నాకు తెలుసు.
-అక్కడ ఉంది. -మీరలా చేయకూడదు.
మీరలా చేయకూడదు. లేదంటే పోలీసులను పిలుస్తాను.
రోడ్డును షూట్ అంతే.
అలా చేయడం లేదు.
అది వివాదంలో ఉంది.
దాని చుట్టూ పెద్ద గోడలు ఉన్నాయి, కనుక మీరు లోపల చూడలేరు.
ఆమె రిచ్‌మండ్ రోడ్ లోని చిన్న ఇంట్లో ఉండేది.
ఆమె బయటకు వచ్చేది కాదు, ఆమె...
జనానికి కనబడేది కాదు, కానీ ఆమె అక్కడ ఉంటుందని అందరికీ తెలుసు.
అతను ఆమెను ఏదో చేశాడని అందరూ అనుకున్నారు.
పోలీసులు లోపల తీసిన వీడియో
అతను ఆమెను వశపరుచుకున్నాడు లేదా ఆమెను ఏదో మైకంలో పడేశాడు లేదా...
అతను ఆమెను ఏమి చేశాడో నాకు తెలియదు, చేతబడి అయిఉండొచ్చు.
ఆమె స్థాయి మహిళ తనను పెళ్ళాడేలా
అతను ఒప్పించటం అంటే, అదీ అతని లాంటివాడు.
భారత సర్వోన్నత న్యాయస్థానం
నా పేరు సంజయ్ హెగ్డే.
నేను సుప్రీమ్ కోర్టులో న్యాయవాదిని.
ప్రాసిక్యూషన్ తరపున నేను ఈ కేసు వాదించాను.
నీ నలుగురి కూతుళ్ళ తండ్రిని వదిలి వేరే మగవాడితో వెళ్ళిపోవటం.
ఆమెపై అనేక రకాల నైతిక విమర్శలు చేశారు.
మిగిలిన కుటుంబం ఆమెను...
సీనియర్ వకీలు, ప్రాసిక్యూషన్
ఆమోదించటంగానీ, సంబంధాలు కొనసాగించటంగానీ చేయలేదు.
తల్లితో మిగిలిన కుటుంబం సంబంధాలు తెంచుకున్నప్పటికీ,
సబా తల్లితో సంబంధం కొనసాగించింది.
1990లో, మేము నలుగురమూ ఇటలీనుంచి భారతదేశానికి తిరిగివచ్చాము.
ఆ సమయంలో, మా అమ్మ దాదాపు ప్రతిరోజూ నాతో ఫోన్‌లో మాట్లాడింది.
మేము ఇద్దరమూ తరచూ మాట్లాడుకునేవాళ్ళం.
లండన్‌లో చదువు కొనసాగించమని మా అమ్మ నాకు సూచిస్తుండేది.
నా మోడలింగ్ వృత్తిని వదిలేయమని తరచూ నాకు చెబుతుండేది.
ఆ బంధం ఎప్పుడూ బలంగానే ఉంటుంది.
షాకిరే ఇతర విషయాలలో నిమగ్నమై ఉండటం వలన
అది మధ్యలో కొద్దిగా బలహీనం అయింది.
నా ఉద్దేశ్యం, తల్లి ఒడిలోకి వెళ్ళాలని
ఏ కూతురుకు ఉండకుండా ఉంటుంది?
సబా ఒక మంచి అమ్మాయి. ఆమె తల్లి లోటును బాగా అనుభవించి ఉండొచ్చు.
బెంగళూరులో కొన్ని సమస్యలను పరిష్కరించుకోవాలని అమ్మ చెప్పింది.
లండన్ వెళ్ళటానికి సిద్ధంగా ఉండమని చెప్పింది.
లండన్ వెళ్ళి అక్కడే ఉందామని షాకిరే తన కూతురుకు మాట ఇచ్చింది.
నేను మా ఇంటి ప్రాంతంలో, లెనార్డ్ వీధిలో నడుస్తూ ఉన్నాను.
కోషీస్ బేకరీ పక్కన మలుపులో.
షాకిరే అత్త తన అలనాటి కారులో అటుగా వెళుతోంది.
ఆమె కారు ఆపి నన్ను పక్కకు పిలిచింది, కోషీస్ బేకరీ పక్కకు.
ఆమె నాకు చెప్పింది,
"నీతో మాట్లాడాలి, నా దగ్గరకు రా. చాలా అత్యవసరం, ముఖ్యమైన విషయం. "
ఆమె ఏడుస్తోంది.
ఆమె కళ్ళల్లో నీళ్ళు ఉన్నాయి. ఆమె ఏడుస్తోంది.
ఏడవవద్దని, త్వరలో వచ్చి కలుస్తానని చెప్పాను.
నేను ఆమె ఇంటికి వెళ్ళాను కలవటానికి,
స్వామి బయటకు వచ్చి, "ఎందుకు వచ్చావు" అని అడిగాడు.
"నిన్నెవరు లోనికి రానిచ్చారు?"
మా అత్తను కలవాలని అన్నాను. "లేదు, ఆమె లండన్ వెళ్ళింది. "
"ఆమె బెంగళూరులో లేదు. ఆమె ఇక్కడ లేదు. "
"ఈ సారి వచ్చేటప్పుడు వాచ్‌మాన్‌ను అనుమతి అడిగి, తర్వాత లోపలకు రా. "
"నేరుగా లోపలకు రాకు" అన్నాడు.
ఆమె బయట కనపడటం ఆగిపోయింది.
అప్పుడు మొత్తం పరిస్థితి మారటం మొదలయింది.
రోజుకు రెండు, మూడు సార్లు నాకు ఫోన్ చేసేది
ఉన్నట్లుండి ఒకరోజు ఫోన్ రాలేదు. నేను ఫోన్ చేశాను.
శ్రద్ధానంద స్వామీజీ, అతనిని గతంలో అలా పిలిచేదానిని,
అక్కడ ఉన్నాడు.
"అవును, మీ అమ్మ నిన్ను మిస్ అవుతోంది. నువ్వు వచ్చేయాలి, " అని అతను అన్నాడు.
నా పేరు సీవీ నాగేష్,
ఈ కేసుకోసం నన్ను ప్రత్యేక పబ్లిక్ ప్రాసిక్యూటర్‌గా నియమించారు.
ఆమె శ్రద్ధానందకు ముంబై నుంచి ల్యాండ్‌లైన్‌కు...
సీనియర్ న్యాయవాది, ప్రాసిక్యూటర్
ఫోన్ చేసిన ప్రతిసారీ,
"నేను మా అమ్మతో మాట్లాడాలి. ఆమెకు ఫోన్ ఇవ్వండి, " అని అడిగేది.
అతను ఏవేవో జవాబులు ఇచ్చేవాడు.
జూన్, 1991 సబా తన తల్లిని కలవటానికి ప్రయత్నిస్తుంది
ఆమె నుంచి ఫోన్ ఆగిపోయిన నాలుగైదు రోజుల తర్వాత,
నేను ఆమెకు ఫోన్ చేశాను.
నా తల్లికి బదులు, స్వామి శ్రద్ధానంద జవాబు ఇచ్చాడు.
మా అమ్మ ఒక పెళ్ళికోసం హైదరాబాద్ వెళ్ళిందని అతను చెప్పాడు.
నేను మళ్ళీ బెంగళూరు నివాసానికి ఫోన్ చేశాను.
ఈసారి ఆమె కచ్‌లో ఒక పెద్ద వజ్రాల వ్యాపారి
పెళ్ళికి వెళ్ళిందని చెప్పాడు.
తర్వాత ఫోన్ చేసినప్పుడు, మా అమ్మ ఆదాయ పన్ను సమస్య ఎదుర్కొంటోందని
దానివలన ఆమె దిగులుగా ఉందని, మాట్లాడే స్థితిలో లేదని చెప్పాడు.
ఈ విధంగా, అతను అస్పష్టమైన సమాధానాలు ఇస్తూ పోతున్నాడు.
ఆమె దీనిని ఎక్కువకాలం సహించలేకపోయింది.
ముంబై నుంచి నేరుగా బెంగళూరు వచ్చేసింది.
మా అమ్మ ఉండే రిచ్‌మండ్ రోడ్ ఇంటికి వెళ్ళాను.
రిచ్‌మండ్ రోడ్ ఇంటికి సబా
కానీ మా అమ్మ ఎక్కడా కనపడలేదు.
కలిసినప్పుడల్లా తన తల్లి గురించి ఆమె అతనిని అడుగుతుండేది.
ఆ అమ్మాయి చాలా ఆదుర్దా పడింది...
విపరీతమైన కోపానికి గురయ్యింది. ఏదో ఒకటి చేయాలని అనుకుంది.
ఆమె ఇంటికి వచ్చినప్పుడు, అతను చెప్పాడు,
"ఫోన్‌లో ఆ వివరాలు అన్నీ నేను చెప్పలేను
"ఎందుకంటే ఇన్ని సంవత్సరాల తర్వాత,
"ఆమె గర్భవతి అయింది. "
తన తల్లికి మగపిల్లవాడిపై ఉన్న ఆకాంక్ష ఆ అమ్మాయికి తెలుసు.
ఒక మగబిడ్డ
ఆమె గర్భవతి అని నేను నిజంగా నమ్మాను.
ఎందుకంటే మేము నలుగురు పిల్లలం.
కనుక కొడుకు కావాలని కోరుకుందని అనుకున్నాను.
ఆమెకు నలుగురు అందమైన కూతుళ్ళు ఉన్నారు.
అయినా మగబిడ్డ కావాలనుకుంది.
భారతీయ మహిళలకు అది సాధారణమే.
మన సమాజం అలా ఉంటుంది.
ప్రతి ఒక్కరికీ ఇలాంటి మనస్తత్వం ఉంటుంది.
భారతీయ మహిళలలో 90 శాతం మందికి ఒక కొడుకు కావాలనే మనస్తత్వం ఉంటుంది.
ఆమె ఒక కొడుకు కావాలని అనుకుంది.
అది ఒక విధమైన...
తపనా?
చెప్పమ్మా. అది ఒక తపనా?
-అవును. ఆమె ఒక కొడుకు కావాలనుకుంది. -అనుకుంది.
మౌలికంగా, మీకు తెలుసు,
ప్రచారంలో ఉన్న పుకారు ఏమిటంటే
తనను పెళ్ళి చేసుకుంటే, ఒక మగబిడ్డ పుడతాడని
అతను ఆమెను నమ్మించాడు.
తన తల్లి ఉందని చెబుతున్న ఆమెరికాలోని రూజ్‌వెల్ట్ ఆసుపత్రికి
సబా ఫోన్ చేసి వివరాలు అడిగింది.
అతను ఆమెకు న్యూయార్క్‌లో రూజ్‌వెల్ట్ ఆసుపత్రి అనో, ఏదో పేరు చెప్పాడు.
రూజ్‌వెల్ట్ ఆసుపత్రి
నేను ఆ ఆసుపత్రికి ఫోన్ చేస్తే,
ఆమె అక్కడ లేదు.
"స్వామీజీ, నువ్వు ఆమె ఈ రూజ్‌వెల్ట్ ఆసుపత్రిలో ఉందని చెప్పావు. "
"ఆమె అక్కడ లేదుగా?" అని అడిగాను.
దానికి అతను, "నేను కావాలనే అలా చెప్పాను, ఎందుకంటే
"ఆమెను కలవాలంటావు ఆమెకు విశ్రాంతి కావాలి.
అందుకే ఆమె ఉంటున్న చోటు చెప్పలేదు. ఆమె లండన్‌లో ఉంది" అన్నాడు.
అతని ప్రవర్తన అనుమానాస్పదంగా నాకు అనిపించింది.
"మంచిది, నేను ఆసుపత్రికి ఫోన్ చేసి ఆమెతో మాట్లాడతాను"
"ఆమెకు ఫోన్ చేయి, నంబర్ ఇవ్వు" అని అడిగింది.
అతను ఏదో నంబర్‌కు
డయల్ చేశాడు,
"హలో? హలో? షాకిరే?"
"హలో, ఒక్క నిమిషం. సబా ఇక్కడ ఉంది. హలో? ఒక్క నిమిషం. "
"ఇటు రా, ఆమెతో మాట్లాడు. "
అప్పుడు లైన్‌ను డిస్‌కనెక్ట్ చేస్తాడు.
"ఇవాళ స్నేహితురాలి ఇంటికి వెళ్ళింది, " అని చెబుతాడు.
"ఆమె ఈ క్లబ్‌కో, ఆ క్లబ్‌కో వెళ్ళింది. "
"ఆమె ఇక్కడికో, అక్కడికో వెళ్ళింది. "
"లేదా న్యూయార్క్‌లోనో, ఢిల్లీలోనో ఉంది. "
"ఆమెకు విమానం తప్పిపోయింది. "
"ఆమె రాగానే, నీకు ఫోన్ చేయమని చెబుతాను. "
"ఈరోజు ఆమె మగబిడ్డతో బెంగళూరులో దిగుతోందని చెప్పింది. "
"ఎవరూ రాలేదు. ఏం జరిగింది?"
"నాకు తెలియదు, బహుశా ఆమెకు విమానం తప్పిపోయి ఉండొచ్చు".
ఈ విధంగా, అతను అస్పష్టమైన సమాధానాలు, సాకులు చెబుతూ వచ్చాడు.
ఆమెను జోక్యం చేసుకోవద్దని స్వామి చెప్పాడు.
ఆమెకుగానీ, ఆమె బిడ్డకుగానీ ఏదైనా జరిగితే, దానికి
నీదే బాధ్యత అవుతుందని అన్నాడు.
అది నమ్మాలా, వద్దా అని సబా సందిగ్ధంలో పడింది.
నమ్మకపోవటానికి ఏ కారణమూ లేదు, నమ్మకపోతే సమస్యల పుట్ట తెరచినట్లవుతుంది.
మీ అమ్మ అతనిని నమ్మింది, విశ్వసించింది, పెళ్ళాడింది.
మీ అమ్మ భర్తగా తెలిసిన మనిషిని
వెంబడించటం!
నమ్మకూడదని సాబా నిర్ణయించుకుంది,
వెతకటాన్ని ఆపటానికి నిరాకరించింది.
"నేను ఆమెను వెతుకుతాను" అని చెప్పింది.
ఆమె పట్టుదలగా ప్రయత్నిస్తూనే ఉంది.
అప్పుడు,
అనుకోకుండా, సబాకు తన తల్లి పాస్‌పోర్ట్ ఇంట్లో దొరికింది.
అప్పుడు ఆమెకు తన తల్లి అమెరికా వెళ్ళలేదని అర్థమయింది.
తొమ్మిది నెలల తర్వాత "పోలీసులను కలుస్తా" అన్నాను.
అశోక్ నగర్ పోలీస్ స్టేషన్
1992 జులై తల్లి అదృశ్యమయిందని సబా ఫిర్యాదు ఇచ్చింది
నా పేరు ఇమ్రాన్ ఖురేషి. ఎన్నో ఏళ్ళుగా నేర కథనాలపై దృష్టి పెట్టాను.
సీనియర్ విలేఖరి
తన తల్లి ఎవరితోనూ మాట్లాడలేదని సబాకు చాలా కాలం తర్వాత అర్థమయింది.
ఆ తర్వాత ఆమె వెళ్ళి పోలీసులకు ఫిర్యాదు చేసింది.
తన తల్లి కనబడటంలేదు అని.
శ్రద్ధానంద స్వామిపై అనుమానం...
ఉన్నట్లు ఆమె పేర్కొంది.
మా అమ్మ అదృశ్యమయిందని నాకు తెలియలేదు. అది మెల్లగా అర్థమయింది.
అదృశ్యమయిన మహిళ
ఆమెకు ఏమయిందో మాకు అర్థం కాలేదు.
ఆ అమ్మాయిలు,
నిజం తెలుసుకోవటం కోసం ప్రతి గడపకూ వెళ్ళి తలుపు తట్టారు.
మార్చి, 1994
ఆమె ఆ రోజు నాపైన అరవకపోతే, కేకలు పెట్టకపోతే,
నేను కూడా ఆ కేసును పట్టించుకోకపోయేవాడిని.
అలా జరిగింది.
సబా ఖలీలితో నేను ఫోన్‌లో మాట్లాడాక,
అన్ని కథలు బయటకు రావడం మొదలైంది.
చెబుతుంటేనే రోమాలు నిక్కబొడుచుకుంటున్నాయి. ఎవరైనా అలా ఎలా చేయగలరు?
మొదట ఈ కథ బయటకు వచ్చినప్పుడు, ఈ పేరుతో పిలిచారు...
డాన్సింగ్ ఆన్ ద గ్రేవ్.
సబ్‌టైటిల్ అనువాద కర్త శ్రవణ్
క్రియేటివ్ సూపర్‌వైజర్ సమత